Lee Young-pyo

**Lee Young-pyo** (født 23. april 1977 i Hongcheon, Gangwon) er en sørkoreansk fotballspiller som spiller for FC Seoul i den sørkoreanskE toppserien. Han spiller som forsvarer.

Han er også kjent som en hengiven kristen, og har en gang sagt at flere kristne personer på laget gjør det bedre.

Lee er kjent for hurtighet og taklingsevnene sine. Hans tidligere trener Martin Jol kalte han en gang: «the best left-back in Holland, and one of the best left-backs in Europe today».

Han har tidligere spilt for Tottenham Hotspur, FC Seoul i K-League, to år i PSV Eindhoven der han fikk mange lovord fra trener Guus Hiddink, som tidligere hadde trent Lee og det sørkoreanske landslaget under VM i fotball 2002. Han ble kjent som den beste venstrebacken i Nederland etter 2004-2005 sesongen, noe som gjørde at han ble solgt til Tottenham i sterk konkurranse med andre klubber, blant annet fra den italienske Serie A. Han flyttet til England i august 2005.

I august 2006 forsøkte AS Roma å kjøpe Lee, men han trakk seg i siste sekund av personlige årsaker. En italiensk avis skrev at religion hadde spilt en rolle for hans avslag. 11. august 2006 holdt Lee en pressekonferanse der han benektet dette, og sa at å flytte til Roma hadde vært en god beslutning om en bare tok hensyn til fotball alene, men han lot personlige årsaker som han ikke ville si mer om veie tyngre.

19. november 2008 ble Lee den sjuende koreanske spilleren som fikk 100 landskamper, i VM-kvalifiseringskampen mot .

## Karriere
### FC Seoul (2000&ndash;2002)
Lee studerte ved Konkuk University i Seoul og startet hans profesjonelle karriere hos Anyang Cheetahs i K-League. Han deltok i mange av kvalifiseringskampene til fotball-VM 2002 og etablerte seg som et fotballnavn under turneringen. Etter fotball-VM på hjemmebane fulgte Lee treneren Guus Hiddink og lagkamerat Park Ji-sung til PSV Eindhoven i Nederland.

### PSV Eindhoven (2003&ndash;2005)
Hos PSV utviklet Lee seg under Hiddinks ledelse og etablerte seg som et fast medlem av PSVs lag. Han ble kjent for utholdenhet, teknikk og evne til både å forsvare og å angripe, og ble ansett som landets beste venstreback. Lee og Park var avgjørende for at PSV Eindhoven nådde semifinalen i Mesterligaen 2004/2005, der de sin til store skuffelse ble slått ut av AC Milan.

Tross PSVs forsøk på å beholde Lee flyttet han til den engelske klubben Tottenham Hotspur i august 2005.

### Tottenham Hotspur (2005&ndash;2008)
Hos Tottenham ble Lee en umiddelbar hit og fikk fast plass på laget i hans lagdebut. Trener Martin Jol hadde kalt han den beste venstrebacken i Nederland da han signerte for laget og en av de beste i Europa. Formkurven til Lee kom imidlertid på vikende form i sesongen 2005-2006, og mange mente at han sammen med den  høyrebacken Paul Stalteri var en av flere årsaker til at Tottenham ikke kvalifiserte seg for Mesterligaen.

I begynnelsen av sesongen 2006-2007 ble Lee flyttet fra venstre til høyre, blant annet på grunn av Benoît Assou-Ekottos prestasjoner og skader hos høyreback Stalteri. Lee fikk større konkurranse når Tottenham signerte den franske forsvareren Pascal Chimbonda den siste dagen i overgangsvinduet. Lee led av en kneskade og Tottenham var villig til å la han gå til A.S. Roma men dette skjedde ikke.

Lee fikk tilbake sin faste plass når formkurven til Assou-Ekotto falt, men særlig etter elendig prestasjon mot erkerivalen Arsenal. Lee kom inn som innbytter etter halv tid og gjorde seg bemerket nok til at trener Jol tok han tilbake på fast plass, inntil kneskaden forverret seg i kvartfinalen i Europaligaen mot Sevilla 5. april.

9. august 2007 sa Tottenhamtrener Martin Jol at Lee ville være spilleklar i løpet av et par uker, 18. august 2007 spilte Lee for første gang den sesongen mot Derby County.

### Borussia Dortmund (2008&ndash;2009)
27. august 2008 gikk Lee til den tyske klubben Borussia Dortmund.

### Al-Hilal (2009&ndash;nåværende)
10. juli 2009 ble Lee leid ut til Al-Hilal for 1 million euro for ett år med en opsjon for Al-Hilal til å fornye leieavtalen med ett år.

## Personlig liv
Lee er gift med en sørkoreansk journalist og har to barn.

## Referanser


## Eksterne lenker
* 
* Al Hilal Saudi Club
* K-League Profil
* National Team Profil
* Club & Country Statistikk
* International Appearances & Goals